Valdovės gambitas (mini serialas)

„Valdovės gambitas“„Netflix“ karaliaujanti šachmatininkės istorija: kas už jos slepiasi?“ LRT. Originalas archyvuotas 2020-11-24. Nuoroda tikrinta 2023-07-30. (angl. The Queen's Gambit, kitaip – „Karalienės gambitas“„Nuo alkoholio priklausoma šachmatų karalienė mylėdavosi su moterimis.“ Vakarų ekspresas. Originalas archyvuotas 2023-04-12. Nuoroda tikrinta 2023-07-30.) – 2020 m. amerikiečių kostiuminė drama, pastatyta pagal Valterio Teviso (Walter Tevis) 1983 m. išleistą romaną tokiu pačiu pavadinimu. Mini serialo pavadinimas – aliuzija į vieną iš šachmatų debiutų. Serialo scenaristas ir režisierius – Skotas Frenkas (Scott Frank), kuris šį filmą kūrė bendradarbiaudamas su Elanu Skotu (Allan Scott). Drama nukelia į XX a. 6–7 deš. laikotarpį ir pasakoja apie fiktyvios amerikiečių šachmatininkės Betės Harman (Beth Harmon) pasaulinę šlovę ir kovą su priklausomybe nuo alkoholio bei narkotikų.

„Netflix“ mini serialą išleido 2020 m. spalio 23 d. Po keturių savaičių jis tapo labiausiai „Netflix“ žiūrimas mini serialas, pelnydamas aukščiausią vietą 63 valstybėse kompanijos siūlomų programų sąraše.Miller, Sarah (2020-12-01). „The Fatal Flaw of "The Queen's Gambit" [Lemtingas „Valdovės gambito“ trūkumas]“. (anglų k.). The New Yorker. Nuoroda tikrinta 2021-05-19.White, Peter (2020-11-23). „The Queen's Gambit' Becomes Netflix's Biggest Scripted Limited Series With 62M Checking Chess Drama [„Valdovės gambitas“ tampa „Netflix“ žiūrimiausiu miniserialu pagal scenarijų su 62 mln. susidomėjusiųjų šachmatine drama].“ (anglų k.). Deadline Hollywood. Originalas archyvuotas 2020 m. lapkričio 23 d. Nuoroda tikrinta 2020 m. lapkričio 23 d. Daugiaserijinis filmas sulaukė didžiulio pasisekimo: itin palankiai įvertinta pagrindinį vaidmenį atlikusios aktorės Enijos Teilor Džoi (Anya Taylor-Joy) vaidyba, kinematografija ir kiti kūrybiniai sprendimai. Šachmatininkų bendruomenė serialą irgi įvertino palankiai už įtikinamą žaidimo eigos pateikimą, kai kurie surinkti duomenys byloja apie padidėjusį visuomenės susidomėjimą šiuo žaidimu.Rosen, Christopher (2020-11-23). „The Queen's Gambit Has Everyone Buying Chess Boards [„Valdovės gambitas“ paskatino visus pirktis šachmatų lentas].“ (anglų k.). Vanity Fair. Originalas archyvuotas 2020-11-23. Nuoroda tikrinta 2020-11-23.Allebest, Erik (2020-11-22). „Incredible Second Wave of Interest in Chess [Neįtikėtina antroji susidomėjimo šachmatais banga].“ (anglų k.). Chess.com. Originalas archyvuotas 2020-11-22. Nuoroda tikrinta 2020-11-24.

„Valdovės gambitas“ pelnė vienuolika „Emmy“ statulėlių. Filmas kartu tapo ir pirmuoju srautinės transliacijos kompanijos sukurtu serialu, kuris laimėjo geriausio mini serialo kategorijoje.Fienberg, Scott (2021-09-19). „Emmys: 'The Queen's Gambit' Wins Best Limited Series [„Emmy“: „Valdovės gambitas“ laimėjo geriausio miniserialo kategorijoje].“ (anglų k.). Hollywood Reporter. Nuoroda tikrinta 2021-11-26. Daugiaserijinis filmas taip pat pelnė du „Auksinius gaublius“ geriausio mini serialo arba televizijos filmo bei geriausios aktorės mini seriale arba televizijos filme kategorijose.

 Siužetas 
Mini serialas – apie nepaprastai šachmatams gabios našlaitės Elizabet Harman (Elizabeth Harmon) gyvenimo istoriją ir siekį tapti pasaulinio lygio didmeistre, o drauge – ir įveikti nuo vaikystės lydinčias emocines problemas, priklausomybę narkotikams bei alkoholiui.

XX a. 6 deš. Leksingtone, Kentukyje aštuonerių metų Betė, netekusi mamos autoavarijos metu, yra atiduodama į našlaičių globos namus, kur ją šachmatais mokina žaisti ūkvedys ponas Šaibelis (Shaibel). Kaip anuomet buvo įprasta, siekdami „suvaldyti“ mergaičių būdą,Miller, Matt (2020-11-11). „What Exactly Are Those Green Pills in The Queen's Gambit? [Kas išties yra tos žaliosios tabletės, rodomos „Valdovės gambite“?]“ (anglų k.). Esquire. Originalas archyvuotas 2020-11-15. Nuoroda tikrinta 2020-11-27.Park, Andrea (2020-11-03). „What Are the Green Pills Beth Takes In 'The Queen's Gambit'? [Kas gi tos žaliosios tabletės, kurias Betė geria „Valdovės gambite“?]“ (anglų k.). Marie Claire. Originalas archyvuotas 2020-11-04. Nuoroda tikrinta 2020-12-01. globos namai šioms kasdien skiria po tabletę raminamųjų, dėl ko Betei ilgainiui išsivysto priklausomybė. Mergaitė sparčiai tampa stipria šachmatininke, pasižymi puikiais vizualizaciniais įgūdžiais. Po kelerių metų, Betę įsivaikina priemiestyje įsikūrusi bevaikė Elmos (Alma) ir Olstono Vitlių (Allston Wheatley) pora. Apsigyvenusi jųdviejų namuose, Betė nutaria sudalyvauti šachmatų turnyre ir, nepaisant patirties šachmatų varžybose stygiaus, laimi. Nors Elmai iš pradžių ir nepatinka šis įdukros užsiėmimas, po Betės pirmosios pergalės moteris pradeda remti merginos dalyvavimą šachmatų turnyruose. Paauglė ilgainiui užmezga draugystes su keletu žmonių, tokių kaip Kentukio valstijos čempionas Haris Beltikas (Harry Beltik), Jungtinių Valstijų nacionalinis čempionas Benis Vatsas (Benny Watts) bei žurnalistas bendražaidėjas D. L. Tounsas (D. L. Townes). 

Bekylant į viršų šachmatų pasaulyje ir aplankius finansinei sėkmei, merginos narkomanijos ir alkoholizmo bėdos aštrėja. Padedama vaikystės draugės Džolyn Divit (Jolene DeWitt), ji ruošiasi vienam didžiausių savo profesinio gyvenimo iššūkių – Maskvoje vyksiančiam tarptautiniam šachmatų turnyrui, kuriame įvyks akistata su geriausiais pasaulio žaidėjais.

 Filmo statymas 

 Parengiamieji darbai 
2019 m. kovo 19 d. „Netflix“ kūrybinei grupei leido pradėti serialo, kurį iš viso sudarytų šešios serijos, parengiamuosius darbus. Mini serialo scenaristu ir režisieriumi paskirtas Skotas Frenkas, kuris šį filmą kūrė drauge su Elanu Skotu.McHenry, Jackson (2020-08-27). „The Queen's Gambit Trailer: Anya Taylor-Joy Dives Into Chess, Drugs, and More Chess [„Valdovės gambito“ anonsas: Anya Taylor-Joy pasineria į šachmatus, narkotikus ir dar labiau į šachmatus].“ (anglų k.). Vulture. Originalas archyvuotas 2020-10-06. Nuoroda tikrinta 2020-08-27. Jiedu užėmė ir vykdančiųjų prodiuserių pareigas kartu su Viljamu Horbergu (William Horberg). Elanas Skotas romaną, pagal kurį sukurtas filmas, siekė ekranizuoti dar 1992 m., kuomet įsigijo platinimo teises iš Valterio Teviso našlės.Pandolfini, Bruce (2020-11). „The Queen's Gambit [Valdovės gambitas].“ (anglų k.). Chess Life. 30 psl. Serialas išleistas 2020 m. spalio 23 d. Priešingai nei nutarta anksčiau, filmą sudaro septynios serijos.

 Scenarijaus rašyba 
Scenarijaus rašymo klausimais konsultuotasi su rusų Pasaulio šachmatų čempionu didmeistriu Gariu Kasparovu bei šachmatų treneriu Briusu Pandolfiniu (Bruce Pandolfini).Berman, Judy (2020-10-20).  „Netflix's Marvelous The Queen's Gambit Is the Kind of Prestige Drama TV Doesn't Make Anymore [„Netflix“ stulbinantis „Valdovės gambitas“ yra tokio pobūdžio prestižinė drama, kurios televizija daugiau nebekuria].“ (anglų k.). Time. Originalas archyvuotas 2020-10-27. Nuoroda tikrinta 2020-10-27. Pats Pandolfinis yra kalbėjęsis su Tevisu maždaug 38 metai prieš romano išleidimą ir šiam pasiūlęs pavadinimą „Valdovės gambitas“.

Bendradarbiaudamas su konsultantais Džonu Paulu Atkinsonu (John Paul Atkinson) bei Jepe Rubingu (Iepe Rubingh), Pandolfinis sukūrė kelis šimtus šachmatų žaidimo schemų, kurios galėtų būti pritaikytos įvairiose scenarijaus situacijose. Kasparovas padėjo plėtoti kritinius momentus filmo istorijoje, remdamasis realiomis žaidimo patirtimis. Lemiama šachmatų partija serialo pabaigoje buvo kuriama remiantis tarp Vasylio Ivančiuko bei Patriko Volfo (Patrick Wolff) 1993 m. įvykusiu žaidiniu.Pahwa, Nitish (2020-11-17). „World Chess Champion Garry Kasparov on What The Queen's Gambit Gets Right [Pasaulio čempionas Garis Kasparovas apie tai, ką „Valdovės gambitas“ pavaizdavo teisingai].“ (anglų k.). Slate. Nuoroda tikrinta 2021-04-20.

 Aktorių sudėtis 
miniatiūra|214x214px|Aktorė Anya Taylor-Joy sulaukė pripažinimo ir pelnė nominaciją už savo vaidmenį.
Apie sprendimą Enijai Teilor Džoi skirti pagrindinės veikėjos vaidmenį pranešta kartu su pranešimu apie mini serialo kūrimo pradžią.Thorne, Will (2019-03-19). „Anya Taylor-Joy to Star in 'The Queen's Gambit' Limited Series at Netflix [Anya Taylor-Joy vaidins mini seriale „Valdovės gambitas“].“ (anglų k.). Variety. Originalas archyvuotas 2019-05-02. Nuoroda tikrinta 2019-07-21. 2020 m. sausio mėn. pranešta ir apie amerikiečių aktorės Mozės Ingrim (Moses Ingram) prisijungimą prie šio projekto,Sneider, Jeff (2020-01-15). „Newcomer Moses Ingram Joins Denzel Washington in Joel Coen's 'Macbeth' [Naujokė Moses Ingram prisijungia prie Denzel Washington bei Joel Coen filmo „Makbetas“].“ (anglų k.). Collider. Originalas archyvuotas 2020-06-10. Nuoroda tikrinta 2020-06-11. o prieš mini serialo premjeros datos paskelbimą, paviešinta, jog į pagrindinę aktorių sudėtį pateko ir Bilas Kempas (Bill Camp), Tomas Broudis-Sengsteris (Thomas Brodie-Sangster), Haris Melingas (Harry Melling) bei Marijel Heler (Marielle Heller).Roots, Kimberly (2020-08-27). „Game of Thrones, Peaky Blinders Stars Play a Risky Game in Netflix Chess Drama The Queen's Gambit — Watch [„Sostų žaidimo“ ir „Birmingemo gaujos“ žvaigždės sužaidžia rizikingą žaidimą „Netflixo“ šachmatų dramoje „Valdovės gambitas“].“ (anglų k.). TVLine. Originalas archyvuotas 2020-08-07. Nuoroda tikrinta 2020-08-27. Kadangi didžioji dalis filmavimo darbų vyko Berlyne, antraplanis vaidmenis daugiausiai atliko britų bei vokiečių aktoriai. Serialo finalinėje scenoje senyvo vyro vaidmenį atliko lietuvių aktorius Juozas Budraitis.Lideikytė, Viktorija. „Netflix“ seriale „The Queen`s Gambit“ vaidinęs Juozas Budraitis: buvo įdomu pačiupinėti Holivudą.“ (anglų k.). LRT. Originalas archyvuotas 2020-11-10. Nuoroda tikrinta 2023-07-31.

 Filmavimo vietos 
Filmo gamybos dizaineris Ulisas Hanišas (Uli Hanisch) serialo kūrybos aikšteles dekoravo atsižvelgdamas į XX a. 6–7 deš. būdingą estetiką. Didžioji dalis mini serialo buvo filmuota Berlyne dėl plataus ir įvairialypio interjero pasirinkimo galimybių. Mieste nufilmuotos scenos, kuriose vaizduojamas Las Vegasas, Sinsinatis, Meksikas, Maskva bei Paryžius.Stewart, Sara (2020-11-15). „This Netflix hit is now our universal escape hatch [Dabar šis „Netflixo“ hitas – mūsų universalus pabėgimo liukas].“ CNN. Originalas archyvuotas 2020-11-14. Nuoroda tikrinta 2020-11-15.

 Muzika 
Garso takelio kompozitorius – Karlosas Rafaelis Rivera (Carlos Rafael Rivera). Iš pradžių režiserius Frenkas Skotas norėjo, jog garso takelyje būtų girdimas vien pianinas, bet vėliau su Rivera nuspręsta kurti orchestrinį kūrinį, siekiant didesnio „instrumentinio gylio bei spalvų“. Sužinojęs, kad vykdančiajam prodiuseriui Viljamui Horbergui patinka fleitos muzika, Rivera šį instrumentą įtraukė į savo orchestrinės muzikos kompozicijas. Pasak kompozitoriaus, filmo eigoje vis sudėtingesne instrumentuote siekiama pažymėti Betės asmeninį augimą ir profesinį tobulėjimą.Neophytou, Nadia (2020-12-01). „Carlos Rafael Rivera Talks about How the Music, Chess Makes 'The Queen's Gambit' [Carlos Rafael Rivera apie tai, kaip muzika ir šachmatai sukuria „Valdovės gambitą“].“ (anglų k.). American Songwriter. Originalas archyvuotas 2020-12-01. Nuoroda tikrinta 2020-12-02.

 Išnašos 

Kategorija:JAV televizijos serialai
Kategorija:Televizijos mini serialai